

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ

ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ

ΤΟΜΕΑΣ ΠΟΛΙΤΙΚΗΣ ΟΙΚΟΝΟΜΙΑΣ

**Εισαγωγή στην Οικονομική Ανάλυση**

Να απαντηθούν δύο θέματα Ιούνιος 2018

**Θέμα 1**

Να εξαχθούν αναλυτικά και να παρουσιαστούν διαγραμματικά α) η βραχυχρόνια καμπύλη προσφοράς της επιχείρησης, β) η μακροχρόνια καμπύλη προσφοράς της επιχείρησης, γ) η καμπύλη προσφοράς της αγοράς/κλάδου στη βραχυχρόνια και τη μακροχρόνια περίοδο, στον τέλειο ανταγωνισμό.

**Θέμα 2**

Συζητείστε και δείξτε διαγραμματικά α) τη βραχυχρόνια ισορροπία μιας τέλεια ανταγωνιστικής επιχείρησης για την οποία είναι προτιμότερο να συνεχίσει τη λειτουργία της β) τη βραχυχρόνια ισορροπία ενός μονοπωλίου το οποίο παρουσιάζει ζημιές.

**Θέμα 3**

Να δοθούν οι ορισμοί των παρακάτω: Δημόσια Αποταμίευση, Ακαθάριστο Εγχώριο Προϊόν, Επένδυση, Μεταβιβαστικές Πληρωμές, Ακαθάριστο Εθνικό Προϊόν, Καθαρό Εθνικό Προϊόν, Προσωπικό Εισόδημα, Διαθέσιμο Προσωπικό Εισόδημα, εκτόπιση επενδύσεων (crowding out), ρυθμός πληθωρισμού, πραγματικό επιτόκιο, Προσωπική Κατανάλωση, Δημόσια Κατανάλωση, μισθοί αποδοτικότητας.

**Θέμα 4**

Σε μια κλειστή οικονομία με τρία αγαθά (το 1 και το 2 είναι καταναλωτικά, το 3 κεφαλαιουχικό) να συμπληρωθεί ο πίνακας και να υπολογισθεί ο ρυθμός πληθωρισμού που δίνει α) ο αποπληθωριστής ΑΕΠ β) ο Δείκτης Τιμών Καταναλωτή για τα έτη 2, 3 και 4 με έτος βάσης το έτος 1.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Έτος | Q1 | P1 | Q2 | P2 | Q3 | P3 | Ονομαστικό ΑΕΠ | Πραγματικό ΑΕΠ | Αποπληθωριστής ΑΕΠ | Κόστος καλαθιού καταναλωτικών αγαθών | Δείκτης Τιμών Καταναλωτή |
| 1 | 4 | 1 | 3 | 2 | 2 | 4 |  |  |  |  |  |
| 2 | 5 | 2 | 4 | 2 | 4 | 3 |  |  |  |  |  |
| 3 | 6 | 2.5 | 5 | 3 | 5 | 2 |  |  |  |  |  |
| 4 | 5 | 3 | 5 | 3 | 5 | 3 |  |  |  |  |  |